b'\n_START_ARTICLE_\n\xc5\xbdemutinis Naugardas\n_START_SECTION_\nKult\xc5\xabra ir \xc5\xa1vietimas\n_START_PARAGRAPH_\nYra trys universitetai, medicinos akademija, daug institut\xc5\xb3, konservatorija. Teatrai (dramos, operos ir baleto, komedijos, l\xc4\x97li\xc5\xb3), muziejai (dail\xc4\x97s, liaudies amat\xc5\xb3, architekt\xc5\xabros, upi\xc5\xb3 laivyno, M. Gorkio ir kt.). Architekt\xc5\xabros paminklai: 1500\xe2\x80\x931511\xc2\xa0m. statytas kremlius su Mykolo Arkangelo soboru (pastatytas 1631\xc2\xa0m.), \xd0\x91\xd0\xbb\xd0\xb0\xd0\xb3\xd0\xbe\xd0\xb2\xd0\xb5\xd1\x89\xd0\xb5\xd0\xbd\xd1\x81\xd0\xba\xd0\xb8\xd0\xb9 vienuolynas (XIII a.), Pe\xc4\x8deros vienuolynas (XIV a.), \xd0\xa3\xd1\x81\xd0\xbf\xd0\xb5\xd0\xbd\xd0\xb8\xd1\x8f cerkv\xc4\x97 ant Iljos kalvos (nuo 1672\xc2\xa0m.), \xd0\xa0\xd0\xbe\xd0\xb6\xd0\xb4\xd0\xb5\xd1\x81\xd1\x82\xd0\xb2\xd0\xb5\xd0\xbd\xd1\x81\xd0\xba\xd0\xb0\xd1\x8f cerkv\xc4\x97 (nuo 1719\xc2\xa0m.), daug i\xc5\xa1likusi\xc5\xb3 XVIII\xe2\x80\x93XX a. pastat\xc5\xb3.\n_START_SECTION_\nIstorija\n_START_PARAGRAPH_\nPirmieji slavai Okos ir Volgos santakoje \xc4\xafsik\xc5\xabr\xc4\x97 XII a. Miestas \xc4\xafkurtas 1221 metais kaip Jurijaus Vsevolodi\xc4\x8diaus tvirtov\xc4\x97 \xd0\x9d\xd0\xb8\xd0\xb6\xd0\xbd\xd0\xb8\xd0\xb9. Dabartinis pavadinimas susiformavo XIV am\xc5\xbeiuje. 1341\xc2\xa0m. tapo \xc5\xbdemutinio Naugardo ir Suzdal\xc4\x97s kunigaik\xc5\xa1tyst\xc4\x97s sostine. 1372\xc2\xa0m. vietoje medinio kremliaus prad\xc4\x97ta statyti akmenin\xc4\x97 siena. 1392\xc2\xa0m. \xc5\xbeem\xc4\x97s prijungtos prie Maskvos. XVI a. prad\xc5\xbeioje pastatytas akmeninis kremlius. Nuo XVI a. 2-osios pus\xc4\x97s\xc2\xa0\xe2\x80\x93 svarbus amat\xc5\xb3 ir prekybos centras pakeliui i\xc5\xa1 Maskvos \xc4\xaf Vidurio Azij\xc4\x85, Indij\xc4\x85, Persij\xc4\x85. Nuo 1719\xc2\xa0m.\xc2\xa0\xe2\x80\x93 gubernijos centras. 1896\xc2\xa0m. mieste \xc4\xafvyko Pasaulin\xc4\x97 paroda. 1932\xc2\xa0m. miestui suteiktas Gorkio vardas, pagerbiant ra\xc5\xa1ytoj\xc4\x85 M. Gork\xc4\xaf (1868\xe2\x80\x931936), gimus\xc4\xaf \xc5\xa1iame mieste. Antrojo pasaulinio karo metu tai buvo pagrindinis gynybin\xc4\x97s pramon\xc4\x97s centras Rusijos europin\xc4\x97je dalyje. Tod\xc4\x97l nuo 1941 m. Iki 1943 m. miestas buvo bombarduotas vokie\xc4\x8di\xc5\xb3 aviacijos. 1980\xc2\xa0m. \xc4\xaf Gork\xc4\xaf i\xc5\xa1tremtas akademikas Andrejus Sacharovas. 1990 metais miestui sugr\xc4\x85\xc5\xbeintas istorinis pavadinimas.'